
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ Φύλλου 977 

30 Δεκεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση αλλογενούς αλλοδαπού . 1 

Τροποποίηση της 12479/Φ17/414/31.5.91 (ΦΕΚ 
431/Β/24.6.91) κοινής απόφασης των Υπουργών 
Εθνικής Οικονομίας και Αναπληρωτή Βιομηχανίας, 
Ενέργειας και Τεχνολογίας, για τα απλά δοχεία πίε¬ 
σης σε συμμόρφωση προς την οδηγία του Συμβου¬ 
λίου των Ευρωπαϊκών Κοινοτήτων 93/68/ΕΟΚ για 
τη χρήση της σήμανσης «ΟΕ» (ΕΕΙ. 220/30.8.93) 2 . 

Τροποποίηση της 2647/ΥΠΕΘΟ/538866/ΕΙΔ. 135 
ΕΟΤ/19.11.86 απόφασης Υφυπουργού Εθνικής Οι¬ 
κονομίας «Μέτρα για την ελεγχόμενη τουριστική 
ανάπτυξη και την αναβάθμιση της τουριστικής προ¬ 
σφοράς περιοχής της χώρας - Καθορισμός περιο¬ 
χών ελέγχου τουριστικής ανάπτυξης» . 3 

Σύσταση Νομικού Προσώπου στην κοινότητα Καρυάς 
Ν. Αργολίδας με την επωνυμία «Σχολική Επιτροπή 
Δημοτικών Σχολείων Καρυάς και Αγριελίτσας και 
Νηπιαγωγείου Αγριελίτσας» . 4 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Παναγιώτα Σιώζου συζ. θωμά 5 

Ψήφιση του Οργανισμού Εσωτερικής Υπηρεσίας του 
Νομικού Προσώπου του Δήμου Θηβαίων Ν. Βοιω¬ 
τίας με την επωνυμία «ΠΝΕΥΜΑΤΙΚΟ ΚΕΝΤΡΟ ΔΗ¬ 


ΜΟΥ ΘΗΒΑΙΩΝ» . 6 

Ψήφιση ΟΕΥ της Κοινότητας Μηλίτσας Ν. Καστο¬ 
ριάς . 7 

Έγκριση της προσαρμογής στις διατάξεις του Ν. 
1586/86 του Οργανισμού Εσωτερικής Υπηρεσίας 
της Κοινότητας Ερμακιάς Ν. Κοζάνης . 8 

Έγκριση ψηφισθέντος Οργανισμού Εσωτερικής Υπη¬ 
ρεσίας της Κοινότητας Διλόφου Ν. Κοζάνης . 9 

Αποδοχή δήλωσης παραίτησης από Αδεια Μεταλλευ¬ 
τικών Ερευνών στο Νομό Φλώρινας .10 

Αποδοχή δήλωσης παραίτησης από Αδεια Μεταλλευ¬ 
τικών Ερευνών στο Νομό Φλώρινας .11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Φ.6336/20339 (1) 

Πολιτογράφηση αλλογενούς αλλοδαπού. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την αριθμ. πρωτ. Φ.6336/20339/21.12.1994 από¬ 
φαση του Υφυπουργού Εσωτερικών, έγινε δεκτή η από 
17.4.89 αίτηση πολιτογράφησης του αλλογενούς αλλοδα¬ 
πού ΜΟΧΣΕΝ Αμντούλ-Τζαμπάρ-Γ εωργίου του Σακέρ για 
την απόκτηση της Ελληνικής ιθαγένειας, εγκρίνουμε την 
αλλαγή των επωνύμου του από «ΜΟΧΣΕΝ» σε «ΖΟΡ- 
ΜΠΑΣ» και του κυρίου ονόματός του από «Αμπντούλ- 
Τζαμπάρ» σε «Γεώργιος». 

Αθήνα, 21 Δεκεμβρίου 1994 

Ο ΥΦΥΠΟΥΡΓΟΣ 

Κ. ΚΟΥΛΟΥΡΗΣ 
-♦- 

Αριθ. 20769/6285 (2) 

Τροποποίηση της 12479/Φ17/414/31.5.91 (ΦΕΚ 431/ 
Β/24.6.91) κοινής απόφασης των Υπουργών Εθνικής 
Οικονομίας και Αναπληρωτή Βιομηχανίας, Ενέργειας 
και Τεχνολογίας, για τα απλά δοχεία πίεσης σε συμμόρ¬ 
φωση προς την οδηγία του Συμβουλίου των Ευρωπαϊ¬ 
κών Κοινοτήτων 93/68/ΕΟΚ για τη χρήση της σήμαν¬ 
σης «ΟΕ» (ΕΕΙ. 220/30.8.93). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 2 παράγρ. 2 του Ν. 2077/ 
1992 «Κύρωση της Συνθήκης για την Ευρωπαϊκή Ένωση 
και των σχετικών Πρωτοκόλλων και Δηλώσεων, που περι¬ 
λαμβάνονται στην τελική πράξη (ΦΕΚ 136/Α792). 

2. Τις διατάξεις των άρθρων 2, παρ. 1 (περ. η') 2 και 3 
του Ν. 1338/83 «Εφαρμογή του Κοινοτικού Δικαίου» 
(ΦΕΚ 34/Α/17.3.83), όπως τροποποιήθηκε με το αόθρο 6 
του Ν. 1440/84 «Συμμετοχή της Ελλάδας στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Άνθρακος και Χάλυβος και του Οργανισμού 
Εφοδιασμού» «ΕίΙΠΑΤΟΜ» (ΦΕΚ 70/Α/21.5.84) και του 

άρθρου 65 του Ν. 1892/1990 (Α' 101). 

3. Τις διατάξεις του άρθρου 29Α' του Ν. 1558/85 Κυ¬ 
βέρνηση και Κυβερνητικά Όργανα (ΦΕΚ 137 Α'), όπως το 
άρθρο αυτό προστέθηκε με το άρθρο 27 του Ν. 2081/ 
1992 (Α' 154). 

4. Τις διατάξεις των Π.Δ. 229/86 (ΦΕΚ 96/Α/6.7.86) 
«Σύσταση και Οργάνωση της Γενικής Γραμματείας Βιομη¬ 
χανίας» και 396/89 (ΦΕΚ 172/Α/16.6.89) «Οργανισμός 
της Γενικής Γραμματείας Βιομηχανίας». 

5. Την κοινή απόφαση των Υπουργών Αναπλ. Εθνικής 
Οικονομίας και Βιομηχανίας, Ενέργειας και Τεχνολογίας 
αριθ. 12479 Φ17/414/31.5.91 (ΦΕΚ 431/Β/24.6.91) 
«Συμμόρφωση της Ελληνικής Νομοθεσίας με τις 87/404/ 
ΕΟΚ και 90/488/ΕΟΚ οδηγίες του Συμβουλίου των Ευρω¬ 
παϊκών Κοινοτήτων σχετικά με απλά δοχεία πίεσης. 

6. Την απόφαση του Πρωθυπουργού ΥΠ 122/ 
14.7.1994 (ΦΕΚ 550/Β/94) «Ανάθεση αρμοδιοτήτων 
στον Αναπληρωτή Υπουργό Βιομηχανίας, Ενέργειας και 
Τεχνολογίας Χρ. Ροκόφυλλο», αποφασίζουμε: 

Σκοπός της παρούσας απόφασης είναι η τροποποίηση 
της κοινής υπουργικής απόφασης 12479/Φ 17/414/ 
3ΐ .5.91 (ΦΕΚ 431 /Β/91) σε συμμόρφωση προς την οδη¬ 
γία του Συμβουλίου των Ευρωπαϊκών Κοινοτήτων 93/68/ 
ΕΟΚ, με την οποία τροποποιείται η οδηγία 87/404/ΕΟΚ 
σχετικά με την προσέγγιση των Νομοθεσιών των Κρατών - 
μελών για τα απλά δοχεία πίεσης, ως προς τη χρήση της 
σήμανσης «ΟΕ». 

Αρθρο 2 

Η κοινή υπουργική απόφαση 12479 Φ17/414/31.5.91 
(ΦΕΚ 431/Β/24.6.91) τροποποιείται ως εξής: 

1. Σε όλο το κείμενο ο όρος «σήμα ΕΚ» αντικαθίσταται 
από τον όρο «σήμανση ΟΕ». 

2. Στο άρθρο 5, η παράγραφος 1 αντικαθίσταται από το 
ακόλουθο κείμενο: 

«1. Τα δοχεία που φέρουν τη σήμανση «ΟΕ» θεωρούνται 
ότι συμφωνούν προς το σύνολο των διατάξεων της παρού¬ 
σας απόφασης, στις οποίες συμπεριλαμβάνονται οι ανα- 
φερόμενες στο κεφάλαιο II διαδικασίες για την εκτίμηση 
της πιστότητας. 

Η πιστότητα των δοχείων προς τα σχετικά εθνικά πρό¬ 
τυπα, τα οποία αναπαράγουν τα εναρμονισμένα πρότυπα, 
των οποίων τα στοιχεία έχουν δημοσιευθεί στην Επίσημη 
Εφημερίδα των Ευρωπαϊκών Κοινοτήτων, θεωρούνται ότι 
συμφωνούν προς τις βασικές απαιτήσεις ασφαλείας, που 
αναφέρονται στο άρθρο 3. 

Τα στοιχεία αυτών των Εθνικών προτύπων δημοσιεύο¬ 
νται από τον Ελληνικό Οργανισμό Τυποποίησης 
(ΕΛΟΤ). 

3. Στο άρθρο 5 προστίθεται η ακόλουθη παράγρα¬ 
φος: 

«3. α) Όταν τα δοχεία καλύπτονται από άλλα Προεδρικά 
Διατάγματα ή αποφάσεις, που μεταφέρουν στο Εθνικό Δί¬ 
καιο οδηγίες ΕΟΚ, οι οποίες αφορούν άλλα θέματα και 
προβλέπουν σήμανση «ΟΕ», η σήμανση αυτή υποδηλώνει 
την πιστότητα των δοχείων και προς τις διατάξεις αυτές. 

β) Εάν όμως από ένα ή περισσότερα Π.Δ/γματα ή απο¬ 
φάσεις που μεταφέρουν στο Εθνικό Δίκαιο οδηγίες ΕΟΚ 
επιτρέπεται στον κατασκευαστή να επιλέξει στη διάρκεια 
μεταβατικής περιόδου, το σύστημα που θα εφαρμόζει, η 
σήμανση «ΟΕ» υποδηλώνει την πιστότητα μόνο προς τις 
διατάξεις των οδηγιών, που εφαρμόζει ο κατασκευα¬ 
στής. 

Στην περίπτωση αυτή, τα στοιχεία των εν λόγω οδηγιών, 


όπως έχουν δημοσιευθεί στην Επίσημη Εφημερίδα των 
Ευρωπαϊκών Κοινοτήτων, πρέπει να αναγράφονται στα 
έγγραφα, φύλλα ή οδηγίες, που απαιτούνται από τις συ¬ 
γκεκριμένες διατάξεις και συνοδεύουν τα δοχεία». 

4. Το άρθρο 9 αντικαθίσταται από το ακόλουθο κείμενο: 

«1. Το Υπουργείο Βιομηχανίας, Ενέργειας και Τεχνολ- 
γίας, γνωστοποιεί στην Επιτροπή και στα υπόλοιπα κράτη 
- μέλη τους οργανισμούς, που έχει επιφορτίσει με την 
εκτέλεση των διαδικασιών του άρθρου 8 παράγραφοι 1 και 
2 καθώς και τα συγκεκριμένα καθήκοντα που τους έχει 
αναθέσει και τους αριθμούς αναγνώρισης που τους έχουν 
εκ των προτέρων χορηγηθεί από την Επιτροπή. 

Η Επιτροπή δημοσιεύει στην Επίσημη Εφημερίδα των 
Ευρωπαϊκών Κοινοτήτων κατάλογο των κοινοποιημένων 
οργανισμών με τους αριθμούς αναγνώρισής τους καθώς 
και με τα καθήκοντα, για τα οποία έχουν κοινοποιηθεί. Η 
Επιτροπή φροντίζει για την ενημέρωση του καταλόγου αυ¬ 
τού. 

2. Το παράρτημα III περιέχει τα ελάχιστα κριτήρια, που 
πρέπει να τηρούνται προκειμένου να αναγνωρισθούν οι 
οργανισμοί αυτοί. 

3. Όταν διαπιστωθεί ότι ένας κοινοποιημένος οργανι¬ 
σμός δεν ικανοποιεί πλέον τα κριτήρια που απαριθμούνται 
στο παράρτημα III, το ΥΒΕΤ ανακαλεί την αναγνώρισή του 
και ενημερώνει αμέσως περί αυτού την Επιτροπή και τα 
λοιπά κράτη - μέλη». 

Άρθρο 11 
Εξακρίβωση Ε.Κ. 

1. Εξακρίβωση Ε.Κ. είναι η διαδικασία, με την οποία ο 
κατασκευαστής ή ο εγκατεστημένος στην Κοινότητα 
εντολοδόχος του διασφαλίζει και δηλώνει ότι τα δοχεία, 
που υπόκεινται στις διατάξεις της παραγράφου 3 είναι 
σύμφωνα προς τον τύπο, που περιγράφεται στην βεβαί¬ 
ωση «τύπου Ε.Κ.» ή προς τον τεχνικό φάκελλο κατα¬ 
σκευής, που αναφέρεται στο παράρτημα II σημείο 3 και 
του οποίου έχει βεβαιωθεί η επάρκεια. 

2. Ο κατασκευαστής λαμβάνει όλα τα αναγκαία μέτρα 
ώστε η διαδικασία κατασκευής να εξασφαλίζει την πιστό¬ 
τητα των προϊόντων προς τον τύπο, που περιγράφεται στη 
βεβαίωση «τύπου Ε.Κ.» ή προς τον τεχνικό φάκελλο κατα¬ 
σκευής, που αναφέρεται στο παράρτημα II σημείο 3.0 κα¬ 
τασκευαστής ή ο εγκατεστημένος στην Κοινότητα εντο¬ 
λοδόχος του θέτει τη σήμανση «ΟΕ» σε κάθε δοχείο και 
συντάσσει δήλωση πιστότητας. 

3. Ο αναγνωρισμένος οργανισμός διεξάγει τις κατάλλη¬ 
λες εξετάσεις και δοκιμές για να εξακριβώσει την πιστό¬ 
τητα του δοχείου προς τις απαιτήσεις της απόφασης, με 
έλεγχο και δοκιμή, σύμφωνα με τις ακόλουθες παραγρά¬ 
φους: 

3.1. Ο κατασκευαστής παρουσιάζει τα δοχεία του σε 
ομοιογενείς παρτίδες και λαμβάνει όλα τα αναγκαία μέ¬ 
τρα, ώστε η διαδικασία κατασκευής να εξασφαλίζει την 
ομοιογένεια κάθε παραγόμενης παρτίδας. 

3.2. Οι παρτίδες αυτές συνοδεύονται από την αναφερό- 
μενη στο άρθρο 10 βεβαίωση «τύπου ΕΚ» ή, όταν τα δο¬ 
χεία δεν κατασκευάζονται βάσει εγκεκριμένου μοντέλου, 
από τον τεχνικό φάκελλο κατασκευής, που αναφέρεταιι 
στο σημείο 3 του παραρτήματος II. 

Στη δεύτερη περίπτωση ο αναγνωρισμένος οργανισμός, 
πριν από την εξακρίβωση ΕΚ, εξετάζει τον φάκελλο για να 
διαπιστώσει την επάρκειά του. 

3.3. Κατά την εξέταση μιας παρτίδας, ο οργανισμός βε¬ 
βαιώνεται ότι τα δοχεία έχουν κατασκευαστεί και ελεγχθεί 

σύμφωνα με τον τεχνικό φάκελλο κατασκευής και διεξά¬ 
γει σε κάθε δοχείο της παρτίδας υδραυλική δοκιμή ή 
πνευματική δοκιμή ισοδύναμης αποτελεσματικότητας, σε 
πίεση ΡΙτ ίση με 1,5 επί την πίεση υπολογισμού, ώστε να 
εξακριβώσει την αρτιότητα τους. Η πνευματική δοκιμή 
υπόκειται σε αποδοχή των διαδικασιών ασφαλείας της δο¬ 
κιμής από το κράτος - μέλος στο οποίο διεξάγεται η δο¬ 
κιμή. 

Επιπλέον, ο οργανισμός διεξάγει δοκιμές σε δοκίμια 
που λαμβάνονται, κατ’ επιλογή του κατασκευαστή, από 
ενδεικτικό τεμάχιο προϊόντος ή από δοχείο, ώστε να ελέγ¬ 
ξει την ποιότητα των συγκολλήσεων. 

Οι δοκιμές διεξάγονται στις διαμήκεις συγκολλήσεις. 
Όταν ωστόσο εφαρμόζεται διαφορετικός τρόπος εργα¬ 
σίας για τις διαμήκεις και τις κυκλοτερείς συγκολλήσεις, οι 
εν λόγω δοκιμές επαναλαμβάνονται και στις κυκλοτερείς 
συγκολλήσεις. 

Για τα δοχεία, που αναφέρονται στο σημείο 2.1.2 του 
παραρτήματος 1, οι παραπάνω δοκιμές σε δοκίμια αντικα¬ 
θίστανται από υδραυλική δοκιμή σε πέντε δοχεία, τα 
οποία λαμβάνοντααιι τυχαία από κάθε παρτίδα, για να εξα¬ 
κριβωθεί αν συμμορφώνονται με τις προδιαγραφές του 
σημείου 2.1.2 του παραρτήματος I. 

3.4. Για τις παρτίδες που γίνονται δεκτές, ο αναγνωρι¬ 
σμένος οργανισμός επιθέτει ή αναθέτει την επίθεση του 
αριθμού αναγνώρισης σε κάθε δοχείο και συντάσσει έγ¬ 
γραφη βεβαίωση πιστότητας ως προς τις δοκιμές, που 
έχουν διεξαχθεί. Όλα τα δοχεία της παρτίδας μπορούν να 
διατεθούν στην αγορά εκτός από εκείνα, που δεν υπέστη¬ 
σαν με επιτυχία την υδραυλική ή την πνευματική δοκιμή. 

Όταν μια παρτίδα απορρίπτεται, ο αρμόδιος κοινοποιη¬ 
μένος οργανισμός λαμβάνει τα αναγκαία μέτρα για να 
εμποδίσει τη διάθεσή της στην αγορά. Σε περίπτωση συ¬ 
χνής απόρριψης παρτίδων, ο οργανισμός αυτός δύναται να 
αναστείλει τη στατιστική εξακρίβωση. 

Ο κατασκευαστής δύναται να επιθέτει, με την ευθύνη 
του κοινοποιημένου οργανισμού, τον αριθμό αναγνώρισης 
του οργανισμού αυτού κατά τη διάρκεια της διαδικασίας 
κατασκευής. 

3.5. Ο κατασκευαστής ή ο εντολοδόχος του πρέπει να 
είναι σε θέση να επιδείξει, εφόσον του ζητηθεί, τις ανα- 
φερόμενες στο σημείο 3.4 βεβαιώσεις πιστότητας που 
έχει χορηγήσει ο αναγνωρισμένος οργανισμός». 

6. Στο άρθρο 12 παράγραφος 1, η πρώτη φράση αντικα¬ 
θίσταται από το ακόλουθο κείμενο 

«1.0 κατασκευαστής που ανταποκρίνεται στις υποχρε¬ 
ώσεις που απορρέουν από το άρθρο 13 επιθέτει την ανα- 
φερόμενη στο άρθρο 16 σήμανση «ΟΕ» στα δοχεία τα 
οποία δηλώνει ότι είναι σύμφωνα: 

- προς τον τεχνικό φάκελλο κατασκευής, που αναφέ- 
ρεται στο παράρτημα II σημείο 3 και ο οποίος έχει τύχει 
βεβαίωσης επάρκειας φύλλου, 

-ή προς εγκεκριμένο μοντέλο». 

7. Το άρθρο 15 αντικαθίσταται από το ακόλουθο κεί¬ 
μενο: 

Άρθρο 15 

Με την επιφύλαξη του άρθρου 7: 

α) Κάθε αντικανονική επίθεση της σήμανσης «ΟΕ» που 
διαπιστώνεται από την αρμόδια Υπηρεσία του Υπουργείου 
Βιομηχανίας, Ενέργειας και Τεχνολογίας συνεπάγεται την 
υποχρέωση για τον κατασκευαστή ή τον εγκατεστημένο 
στην Κοινότητα εντολοδόχο του να μεριμνήσει για την πι¬ 
στότητα του σχετικού προϊόντος προς τις διατάξεις για τη 


σήμανση «ΟΕ» και την παύση της παράβασης υπό τους 
όρους που επιβάλλει το Υπουργείο Βιομηχανίας, Ενέρ¬ 
γειας και Τεχνολογίας. 

β) Αν το προϊόν συνεχίζει να μην είναι σύμφωνο προς τις 
προδιαγραφές περί τη σήμανση «ΟΕ», το Υπουργείο Βιο¬ 
μηχανίας, Ενέργειας και Τεχνολογίας λαμβάνει όλα τα εν- 
δεδειγμένα μέτρα ώστε να περιοριστεί ή να απαγορευθεί 
η διάθεση στην αγορά του συγκεκριμένου προϊόντος ή να 
εξασφαλιστεί η απόσυρσή του από την αγορά, σύμφωνα 
με τη διαδικασία του άρθρου 7». 

8. Στο άρθρο 16 παράγραφος 1, το δεύτερο εδάφιο 
αντικαθίσταται από το ακόλουθο κείμενο: 

«Η σήμανση πιστότητας «ΟΕ» αποτελείται από το ακρω¬ 
νύμιο «ΟΕ» σύμφωνα με τη γραφική απεικόνιση, το υπό¬ 
δειγμα της οποίας παρατίθεται στο παράρτημα II. 
Μετά τη σήμανση «ΟΕ» ακολουθεί ο αναφερόμενος στο 
άρθρο 9 παράγραφος 1 διακριτικός αριθμός του αναγνω¬ 
ρισμένου οργανισμού ελέγχου, που είναι επιφορτισμένος 
με την εξακρίβωση ΕΚ ή την επιτήρηση ΕΚ». 

9. Στο άρθρο 16, η παράγραφος 2 αντικαθίσταται από 
το ακόλουθο κείμενο: 

«2. Απαγορεύεται η επίθεση επί των δοχείων σημάν¬ 
σεων, που θα μπορούσαν να παραπλανήσουν τους τρίτους 
όσον αφορά τη σημασία και τη γραφική απεικόνιση της σή¬ 
μανσης «ΟΕ». Οποιαδήπτοε άλλη σήμανση μπορεί να επι¬ 
τίθεται επί των δοχείων ή της πινακίδας με τα στοιχεία 
τους, υπό τον όρο ότι δεν καθιστά λιγότερο ευδιάκριτη ή 
ευανάγνωστη τη σήμανση «ΟΕ». 

10. Στο παράρτημα II, το σημείο 1 αντικαθίσταται από το 
ακόλουθο κείμενο: 

«1. ΣΗΜΑΝΣΗ «ΟΕ» ΚΑΙ ΕΝΔΕΙΞΕΙΣ 

Ι.α) Σήμανση πιστότητας «ΟΕ». 

- Η σήμανση πιστότητας «ΟΕ» αποτελείται από το 
ακρωνύμιο «ΟΕ» με την ακόλουθη γραφική απεικόνιση: 

- σε περίπτωση σμίκρυνσης ή μεγένθυσης της σήμαν¬ 
σης «ΟΕ», πρέπει να διατηρούνται οι αναλογίες που προ¬ 
κύπτουν από την παραπάνω βαθμολογημένη γραφική 
απεικόνιση, 

- τα διάφορα στοιχεία της σήμανσης «ΟΕ» πρέπει να 
έχουν την ίδια ή σχεδόν την ίδια κατακόρυφη διάσταση, 
που δεν μπορεί να είναι μικρότερη από 5 γππί. 

β) Ενδείξεις: 

Το δοχείο ή η πινακίδα με τα στοιχεία του πρέπει να φέ¬ 
ρει τουλάχιστον τις ακόλουθες ενδείξεις: 

- τη μέγιστη πίεση χρήσης (Ρ8 σε 03 γ) 

- τη μέγιστη θερμοκρασία χρήσης (Τ γπβχ σε °0) 

- την ελάχιστη θερμοκρασία χρήσης (Τητίπ σε °0) 

- τη χωρητικότητα του δοχείο (V σε Ι_) 

- το όνομα ή το σήμα του κατασκευαστή 

- τον τύπο και τα αναγνωριστικά στοιχεία της σειράς ή 
παρτίδας του δοχείου 

- τα δύο τελευταία ψηφία του έτους επίθεσης της σήμαν¬ 
σης «ΟΕ». 

Η πινακίδα πρέπει να έχει σχεδιασθεί κατά τρόπο, που 
να μην επιδέχεται επαναχρησιμοποίηση και να διαθέτει 
ελεύθερο χώρο που επιτρέπει την προσθήκη και άλλων 
στοιχείων». 

Άρθρο 3 

Οι διατάξεις της παρούσης δεν προκαλούν καμμία δα¬ 
πάνη στον κρατικό προϋπολογισμό. 

Η ισχύς της παρούσας απόφασης αρχίζει από την 1 η Ια¬ 
νουάριου 1995. Εν τούτοις μέχρι την 1η Ιανουάριου 1997 
επιτρέπεται η διάθεση στην αγορά και η χρησιμοποίηση 

δοχείων, τα οποία είναι σύμφωνα με το καθεστώς σήμαν¬ 
σης που ισχύει πριν από την 1η Ιανουάριου 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1994 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

Γ. ΠΑΠΑΝΤΩΝΙΟΥ ΧΡ. ΡΟΚΟΦΥΛΛΟΣ 

-♦- 

Αριθ. 520971 (3) 

Τροποποίηση της 2647/ΥΠΕΘΟ/538866/ΕΙΔ. 135 ΕΟΤ/ 
19.11.86 απόφασης Υφυπουργού Εθνικής Οικονομίας 
«Μέτρα για την ελεγχόμενη τουριστική ανάπτυξη και 
την αναβάθμιση της τουριστικής προσφοράς περιοχής 
της χώρας - Καθορισμός περιοχών ελέγχου τουριστι¬ 
κής ανάπτυξης». 

Ο ΥΠΟΥΡΓΟΣ ΤΟΥΡΙΣΜΟΥ 

1. Έχοντας υπόψη τις διατάξεις: 

α) Του άρθρου 2 του Α.Ν. 1565/βΟ, όπως κυρώθηκε με 
το Ν. 1624/51. 

β) Του άρθρου 2 του Ν.Δ. 201/74. 
γ) Του άρθρου 7 του Α.Ν. 431 /37 «περί διατάξεων αφο- 
ρωσών εις τον έλεγχο ξενοδοχείων». 

δ) Του Π.Δ. 459/93 (Α' 193) «περί ανασύστασης Υπουρ¬ 
γείου Τουρισμού και καθορισμού αρμοδιοτήτων του». 

ε) Της 2647 ΥΠΕΘΟ/538866/ΕΙΔ. 135 ΕΟΤ/19.11.86 
απόφασης Υφυπουργού Εθν. Οικονομίας «Μέτρα για την 
ελεγχόμενη τουριστική ανάπτυξη και την αναβάθμιση της 
τουριστικής προσφοράς περιοχής της χώρας - Καθορι¬ 
σμός περιοχών ελέγχου τουριστικής ανάπτυξης». 

στ) Την ανάγκη συμπληρώσεως του ξενοδοχειακού δυ¬ 
ναμικού της πόλης της Θεσσαλονίκης με κλίνες υψηλής 
μόνο στάθμης (ΑΑ' τάξης). 

ζ) Το γεγονός ότι με την παρούσα δεν προκαλείται δη¬ 
μοσιονομική επιβάρυνση, αποφασίζουμε: 

2. Ο Δήμος Θεσσαλονίκης εξαιρείται της ρύθμισης της 
παρ. 3 της υπ’ αριθ. (ε) απόφασης του σκεπτικού της πα- 
ρούσης, μέχρι της συμπληρώσεως της ξενοδοχειακής 
ανωδομής της πόλης με ξενοδοχειακές μονάδες ΑΑ' τά¬ 
ξης και μόνο, συνολικής δυναμικότητας 1000 κλινών κατ’ 
ανώτατο όριο. 

3. Από τη δημοσίευση της παρούσας επιτρέπεται η δη¬ 
μιουργία κύριων ξενοδοχειακών καταλυμάτων ΑΑ' τάξης, 
της παρ. 1 του άρθρου 2 του Ν. 2160/93, εντός των διοι¬ 
κητικών ορίων του Δήμου Θεσσαλονίκης, ανεξαρτήτως 
δυναμικότητας και πάντως όχι πέραν της συνολικής με την 
παρούσα επιτρεπόμενης. 

4. Οι επενδύσεις για τις οποίες εκδίδεται έγκριση κα¬ 
ταλληλότητας ΕΟΤ, εντός ενός έτους από την έκδοσή 
της, οφείλουν κατ’ εφαρμογή της παρούσας να επιτύχουν 
την έκδοση πολεοδομικής άδειας για την ανέγερση των 
αντίστοιχων ξενοδοχειακών μονάδων, επικυρωμένο αντί¬ 
γραφο της οποίας υποβάλλουν στον ΕΟΤ, άλλως η ισχύς 
της καταλληλότητας παύει αυτοδικαίως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 20 Δεκεμβρίου 1994 

Ο ΥΠΟΥΡΓΟΣ 

ΔΙΟΝΥΣΙΟΣ ΛΙΒΑΝΟΣ 


Αριθ. 15582 (4) 

Σύσταση Νομικού Προσώπου στην κοινότητα Καρυάς Ν. 
Αργολίδας με την επωνυμία «Σχολική Επιτροπή Δημοτι¬ 
κών Σχολείων Καρυάς και Αγριελίτσας και Νηπιαγω¬ 
γείου Αγριελίτσας». 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις». 

2. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89), όπως τροποποιήθηκε με 
το άρθρ. 11 του Ν. 2130/93. 

3. Τις διατάξεις του άρθρ. 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά όργανα». 

4. Την 91 /94 απόφαση του Κοινοτικού Συμβουλίου Κα¬ 
ρυάς, αποφασίζουμε: 

1. Συνιστούμε στην Κοινότητα Καρυάς, Νομού Αργολί¬ 
δας, ίδιο Νομικό Πρόσωπο με την επωνυμία «Σχολική Επι¬ 
τροπή Δημοτικών Σχολείων Καρυάς και Αγριελίτσας και 
Νηπιαγωγείου Αγριελίτσας». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες, καθαριότητας, θέρμανσης, φωτι¬ 
σμού, ύδρευσης, τηλεφώνου, αναλωσίμων υλικών του 
σχολείου τούτου. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιών επίπλων, εξοπλι¬ 
σμού και γενικά των διδακτηριακών εγκαταστάσεων. 

- Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικότερα η λήψη 
όλων των μέτρων που κρίνονται αναγκαία για τη στήριξη 
της διοικητικής λειτουργίας της σχολικής μονάδας. 

3. Το Νομικό Πρόσωπο διοικείται από δμελές Διοικητικό 
Συμβούλιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόε¬ 
δρο. 

β) Έναν Κοινοτικό σύμβουλο, που ορίζεται από το Κοι¬ 
νοτικό Συμβούλιο. 

γ) Από έναν εκπρόσωπο του Συλλόγου Γονέων και Κη¬ 
δεμόνων των Δημοτικών Σχολείων Καρυάς και Αγριελί- 
τσας. 

δ) Ένα γονέα που έχει παιδί στο Νηπιαγωγείο. 

4. Η θητεία των μελών του Διοικητικού Συμβουλίου ακο¬ 
λουθεί την Κοινοτική περίόδο. Το Διοικητικό Συμβούλιο 
που συγκροτείται με απόφαση του Κοινοτικού Συμβου¬ 
λίου, εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 



από τον Αντιπρόεδρο. 

Με την παρούσα καταργούνται οι 9755/2.8.90, 7815/ 
2.8.90 και 15693/30.11.93 αποφάσεις μας. 

7. Κάλυψη δαπάνης: 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας και 
έχει εγγράφει εξειδικευμένη πίστωση για την αντιμετώ¬ 
πιση των λειτουργικών δαπανών των σχολικών μονάδων 
ύψους 650.000 για το τρέχον οικ. έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 14 Δεκεμβρίου 1994 
Ο Νομάρχης 

ΓΕΩΡΓΙΟΣ ΑΠΟΣΤΟΛΟΠΟΥΛΟΣ 

Αριθ. ΔΥΠ 10847 (5) 

Χορήγηση άδειας ασκήσεως επαγγέλματος Κοινωνικού 
Λειτουργού στην Παναγιώτα Σιώζου συζ. θωμά. 


α) Από τη Διοικητική Υπηρεσία. 

β) Από την Υπηρεσία Πολιτιστικών δραστηριοτήτων και 
διαφόρων εκδηλώσεων. 

Άρθρο 2ο 

Στελέχωση Υπηρεσιών 

Η Διοικητική Υπηρεσία και η Υπηρεσία Πολιτιστικών 
δραστηριοτήτων στελεχώνονται από προσωπικό των πα¬ 
ρακάτω κατά κατηγορία κλάδων σε καθένα από τους 
οποίους συνιστώνται οι αντίστοιχα οριζόμενες θέσεις- 
Α. ΚΑΤΗΓΟΡΙΑ ΔΕ 
Κλάδος ΔΕΙ Διοικητικός 
Δύο (2) θέσεις με βαθμούς Δ' - Α' 

Β. ΚΑΤΗΓΟΡΙΑ ΤΕ 
Κλάδος ΤΕ1 Βιβλιοθηκονόμων. 

Μία (1) θέση Βιβλιοθηκονόμου με βαθμό Δ' - Α' 

Γ. ΚΑΤΗΓΟΡΙΑ ΥΕ 

Κλάδος ΥΕ1 Κλητήρων - θυρωρών - Γενικών καθηκό¬ 
ντων 


Ο ΝΟΜΑΡΧΗΣ ΑΡΤΑΣ 

Με την απόφαση του Νομάρχη Άρτας ΔΥΠ 10847/ 

19.12.94 έχει χορηγηθεί στην Παναγιώτα Σιώζου συζ. 

θωμά άδεια ασκήσεως επαγγέλματος Κοινωνικού Λει¬ 
τουργού. 

Άρτα, 19 Δεκεμβρίου 1994 

Ο Νομάρχης 
ΣΠ. ΤΥΡΟΔΗΜΟΣ 

-♦- 

Αριθ. 19029 

Ψήφιση του Οργανισμού Εσωτερικής Υπηρεσίας του Νο¬ 
μικού Προσώπου του Δήμου Θηβαίων Ν. Βοιωτίας με 

την επωνυμία «ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΘΗ¬ 
ΒΑΙΩΝ». 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 34 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

2. Την 63560/59/6.8.86 Γεν. Δ/γή του Υπουργείου 
Εσωτερικών που αφορά ψήφιση Οργανισμών Εσωτερικής 
Υπηρεσίας Δήμων και Κοινοτήτων. 

3. Τις διατάξεις του άρθρου 12 του Ν. 1188/81 «περί 
κυρώσεως του κώδικα περί καταστάσεως προσωπικού ορ¬ 
γανισμών Τοπικής Αυτοδιοίκησης». 

4. Την 52Α/1993 απόφαση του Δημοτικού Συμβουλίου 
θηβών περί ψηφίσεως του Οργανισμού Εσωτερικής Υπη¬ 
ρεσίας του Δήμου «ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΘΗ¬ 
ΒΑΙΩΝ». 

5. Την 20/1992 σύμφωνη γνωμοδότηση του άρθρου 37 
του Ν. 2190/94 του Υπηρεσιακού Συμβουλίου Νομού Βοι¬ 
ωτίας, αποφασίζουμε: 

Εγκρίνουμε την 23/1992 απόφαση του Δ.Σ. του Δήμου 
Θηβαίων «ΠΝΕΥΜΑΤΙΚΟ ΚΕΝΤΡΟ» με την οποία ψηφίζε¬ 
ται ο Οργανισμός Εσωτερικής Υπηρεσίας αυτού που έχει 
επικυρωθεί με την 52Α/1993 απόφαση του Δημοτικού 
Συμβουλίου Θηβαίων, όπως παρακάτω: 

Άρθρο Ιο 

Συγκρότηση Υπηρεσιών - θέσεις Προσωπικού 

Η όλη Υπηρεσία Πνευματικού Κέντρου αποτελείται: 


Μία (1) θέση κλητήρα - γενικών καθηκόντων με βαθμό 
Ε - Β . 

Δ. Προσωρινές - προσωποπαγείς θέσεις που καταργού- 
νται αυτοδίκαια μόλις κενωθούν με οποιοδήποτε τρόπο. 
Κλάδος ΥΕ16 Προσωπικού καθαριότητας 
Μία (1) θέση καθαρίστρια με βαθμό Ε' - Β'. 

Οι θέσεις αυτές έχουν συσταθεί με τους Νόμους 
1874/90 και 1476/84. 

Ε. θέσεις προσωπικού με σχέση εργασίας Αορίστου 
χρόνου 

Μία (1) θέση αρχιμουσικού. 

ΣΤ. θέσεις εποχιακές ωρομίσθιου προσωπικού 
Μία (1) θέση δασκάλου μουσικής. 

Μία (1) θέση δασκάλου θεάτρου. 

Μία ( 1 ) θέση χοροδιδασκάλου. 

Μία (1) θέση δασκάλου ζωγραφικής. 

Η πλήρωση των θέσεων αυτών θα γίνεται σύμφωνα με 
τις διατάξεις του Ν. 1943/91 και τις ισχύουσες αποφάσεις 
του Υπουργικού Συμβουλίου μετά από προηγούμενη 
έγκριση και προγραμματισμό. 

Ζ. Σαράντα (40) μουσικοί - εκτελεστές της Φιλαρμονι¬ 
κής απαρτίζουν την Φιλαρμονική του Πνευματικού Κέ¬ 
ντρου και αμοίβονται με αποζημίωση που καθορίζεται από 
το Διοικητικό Συμβούλιο του Πνευματικού Κέντρου, ανά¬ 
λογα με την ειδικότητα και τις επιδόσεις εκάστου μουσι¬ 
κού - εκτελεστή. 

Άρθρο 3ο 
Προσόντα διορισμού 

Τα προσόντα διορισμού που απαιτούνται κατά κατηγο¬ 
ρία, κλάδο και ειδικότητα, καθορίζονται με τις διατάξεις 
του Ν. 1188/81 «Περί καταστάσεως προσωπικού των 
ΟΤΑ» του Ν. 1586/86 και του Ν. 410/88 Π.Δ/τος. 

Άρθρο 4ο 

Αρμοδιότητητες Υπηρεσιών 

1. Στην αρμοδιότητα του γραφέα - εισηγητή υπάνο- 
νται: 

α) Η τήρηση του πρωτοκόλλου αλληλογραφίας εισερχο¬ 
μένων και εξερχομένων εγγράφων και η διεκπεραίωση αυ¬ 
τών. 

β) Η ταξινόμηση και τήρηση του αρχείου αλληλογρα¬ 
φίας. 

Υ) Η μέριμνα δημοσίευσης των κάθε είδους ανακοινώ- 

σεων και επιδόσεων. 

δ) Η υποχρέωση δακτυλογράφησης όλων των εγγράφων 
και αποφάσεων και η εκτέλεση κάθε εργασίας αντιγραφι- 
κώς ή βοηθητικώς που συγκεκριμένα ανατίθεται σ’ αυτόν. 

ε) Βρίσκεται στις συνεδριάσεις του Διοικητικού Συμβου¬ 
λίου καταχωρεί τα πρακτικά και τις σχετικές αποφάσεις 
στα οικεία βιβλία του Πνευματικού Κέντρου και μεριμνά 
για τη δημοσίευση των αποφάσεων του Συμβουλίου σύμ¬ 
φωνα με τις ισχύουσες διατάξεις. 

στ) Συντάσσει τον ετήσιο προϋπολογισμό εσόδων και 
εξόδων του Πνευματικού Κέντρου. Φροντίζει για τη συ¬ 
γκέντρωση δικαιολογητικών προς έκδοση των χρηματικών 
ενταλμάτων και παρακολουθεί τις πιστώσεις στον Προϋ¬ 
πολογισμό τόσο στα έξοδα όσο και στα έσοδα. 

ζ) Παραλαμβάνει τα έπιπλα, σκεύη και λοιπά υλικά του 
Πνευματικού Κέντρου και καταγράφει αυτά στο τηρού¬ 
μενο βιβλίο. 

η) Φροντίζει γ ΐα Τ η διαφύλαξη του παντός είδους υλι¬ 
κού, εντύπων, βιβλίων, επίπλων και μηχανημάτων του 
Πνευματικού Κέντρου. 

2. Στην αρμοδιότητα του βιβλιοθηκονόμου υπάγονται: 

α) Η λειτουργία της βιβλιοθήκης του Πνευματικού Κέ¬ 
ντρου σύμφωνα με την ισχύουσα νομοθεσία περί λειτουρ¬ 
γίας δημοτικών και δημοσίων βιβλιοθηκών. 

β) Η ανάπτυξη συστήματος συγκρότησης αναγνωστη¬ 
ρίου κατά τρόπο που να εξυπηρετεί το αναγνωστικό κοινό. 

γ) Η τήρηση βιβλίων βιβλιοθήκης σύμφωνα με τους ισχύ- 
οντες κανόνες της βιβλιοθηκονομίας και του ισχΰοντος 
κανονισμού Εσωτερικής λειτουργίας της βιβλιοθήκης. 

δ) Διεξάγει την αλληλογραφία της βιβλιοθήκης του 
Πνευματικού Κέντρου. 

3. Στην αρμοδιότητα του Αρχιμουσικού υπάγεται: 

α) Η ευθύνη λειτουργίας της Φιλαρμονικής του Πνευμα¬ 
τικού Κέντρου και η φροντίδα εκλογής των μουσικών - 
εκτελεστών στις διάφορες θέσεις της μπάντας ανάλογα 
με τις ικανότητάς τους, το βαθμό προόδου, επιδόσεως και 
αποδόσεως. 

β) Η συγκρότηση πλήρους μουσικής μπάντας χορωδίας 
και μανδολινάτας, η πρόνοια για την προμήθεια των μουσι¬ 
κών οργάνων και την επισκευή αυτών που φθείρονται. 

Η προμήθεια στολών των μελών της Φιλαρμονικής. 

γ) Υποχρεούται επίσης στην τήρηση βιβλίου παρουσίας 
των μουσικών. 

4. Στην αρμοδιότητα της καθαρίστριας υπάγεται: 

α) Η καθαριότητα του χώρου του Πνευματικού Κέντρου. 

5. Στην αρμοδιότητα των μουσικών - εκτελεστών υπά¬ 
γεται: 

α) Υποχρεούνται οι μουσικοί - εκτελεστές να εκτελούν 
πρόθυμα την υπηρεσία τους και να συμμορφούνται προς 
τις εντολές των Προϊσταμένων τους προσερχόμενοι ανελ¬ 
λιπώς στις δοκιμές. 

Ακροτελεύτιο άρθρο 
Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Νομικού Προσώ¬ 
που Πνευματικού Κέντρου Δήμου Θηβαίων, ύψους 
11.700.000 δρχ. για το τρέχον οικονομικό έτος. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 12 Δεκεμβρίου 1994 

Ο Νομάρχης 
ΣΠΥΡ. ΚΟΤΣΙΑΣ 

-♦- 

Αριθ. ΚΒ/10.522 (7) 

Ψήφιση ΟΕΥ της Κοινότητας Μηλίτσας Ν. Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Τις διατάξεις: 

α) Του άρθρου 12 του Ν. 1188.81 όπως αντικαταστάθη- 
θηκαν με τις όμοιες του άρθρ. 26 του Ν. 1832/89 «Τροπο¬ 
ποίηση και συμπλήρωση της νομοθεσίας για τη Τοπική αυ¬ 
τοδιοίκηση, την αποκέντρωση και άλλες διατάξεις». 

β) Του Ν. 1586/86 «Βαθμολογική διάρθρωση των θέ¬ 
σεων του δημοσίου, Ν.Π.Δ.Δ. και ΟΤΑ και άλλες διατά¬ 
ξεις». 

γ) Τον Π.Δ. 37α/27. 

δ) Του άρθρ. 27 του Ν. 2081/92 με το οποίο προστέ¬ 
θηκε νέο άρθρο (29Α στο Ν. 1558/85 «Κυβέρνηση και κυ¬ 
βερνητική όργανα». 

2. Την αριθ. 41 /93 απόφαση του ΚΣ Μηλίτσας περί κα- 
ταρτίσεως του ΟΕΥ της Κοινότητας. 

3. Την αριθ. ΚΒ/9416/10.9.93 απόφαση του Νομάρχη 
Καστοριάς «περί υπαγωγής της ως άνω Κοινότητας στις 
διατάξεις του Α' μέρους». 

4. Τη σύμφωνη γνωμοδότηση του Υπηρεσιακού Συμ¬ 
βουλίου υπαλλήλων ΟΤΑ Ν. Καστοριάς (Αριθ. Πρακτικού 
2.94), αποφασίζουμε: 

Εγκρίνουμε την αριθ. 41/94 απόφαση του Κ.Σ. Μηλί¬ 
τσας περί καταρτίσεως του ΟΕΥ ως εξής: 

Αρθρο 1 

Συγκρότηση υπηρεσιών 

Η Υπηρεσία της κοινότητας συγκροτείται από τη Διοικη¬ 
τική Υπηρεσία. 

Αρθρο 2 

Διάρθρωση - Διαβάθμιση θέσεων 

Οι θέσεις του προσωπικού της κοινότητας διαθρώνο- 
νται και διαβαθμίζονται ως εξής: 

Μόνιμο Προσωπικό 

Μία (1) θέση Γραμματέα κατηγορία ΔΕ του Κλάδου ΔΕΙ 
Διοικητικός με βαθμό Δ'-Α'. 

Αρθρο 3 

Προσόντα Διορισμού - Καθήκοντα 

Για τον διορισμό, τα καθήκοντα, τους περιορισμούς το 
χρόνο εργασίας, την αστική ευθύνη, τα δικαιώματα, 
άδειες, τις μεταβολές υπήρεσιακής κατάστασης, το προ¬ 
βάδισμα, τις ποινές, τη λύση της υπαλληλικής σχέσης, την 
ιατροφαρμακευτική περίθαλψη και νοσοκομειακή, τα 
έξοδα κηδείας των μονίμων υπαλλήλων που προβλέπονται 
από τον οργανισμό ρυθμίζονται από τις διατάξεις του Ν. 

1188/81 και των διαταγμάτων που εκδίδονται σε εκτέ¬ 
λεση του Νόμου αυτού. 

Αρθρο 4 

Αρμοδιότητες και αντικείμενα 
της Διοικητικής Υπηρεσίας 

α) Η μέριμνα για την τήρηση του βιβλίου επίπλων και 
σκευών και η διαφύλαξη αυτού. 

β) Η μέριμνα για την τήρηση και φύλαξη των προβλεπο- 
μένων από το νόμο βιβλίων της κοινότητας των φακέλων 
του αρχείου και την σφραγίδα της κοινότητας. 

γ) Η παραλαβή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της κοι¬ 
νότητας, πλην της απόρρητης αφού προηγουμένως τεθεί 
υπόψη του Προέδρου χωρίς καθυστέρηση και γίνουν οι 
δέουσες ενέργειες. 

δ) Η τήρηση των πρακτικών των συνεδριάσεων του Κοι¬ 
νοτικού Συμβουλίου, η καταχώρησή τους στο βιβλίο πρα¬ 
κτικών αυτού, η μέριμνα για την υπογραφή και η έκδοση 
αντιγράφων. 

ε) Η κατάρτιση με τον Πρόεδρο σχεδίου του προϋπολο¬ 
γισμού της κοινότητας η σύνταξη και συνυπογραφή με τον 
Πρόεδρο της κοινότητας των βεβαιωτικών καταλόγων, 
επιβολής βεβαίωσης και είσπραξης των εν γένει κοινοτι¬ 
κών εσόδων και η διεξαγωγή της εν γένει λογιστικής υπη¬ 
ρεσίας της κοινότητας. 

στ) Η ενημέρωση του Προέδρου για την πορεία των οι¬ 
κονομικών της κοινότητας και η προσυπογραφή με τον 
Πρόεδρο των χρηματικών ενταλμάτων της κοινότητας. 

ζ) Η προσυπογραφή όλων των σχεδίων των προς υπο¬ 
γραφή εγγράφων και όλων των πιστοποιητικών και πινά¬ 
κων που προβλέπουν οι ισχύουσες διατάξεις. 

η) Η επιμέλεια κατάρτισης του προγράμματος τέλεσης 
δημοσίων κοινοτικών εορτών και δεξιώσεων. 

θ) Η φροντίδα για την λειτουργία των υπηρεσιών της 
κοινότητας ύδρευσης, φωτισμού, καθαριότητας, γυμνα¬ 
στηρίου, ως και πόσης άλλης δημιουργηθησομένης υπη¬ 
ρεσίας στο μέλλον. 

ι) Η τήρηση και φύλαξη των μητρώων αρρένων, δημοτο¬ 
λογίων και ληξιαρχικών βιβλίων. 

ια) Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων οι οποίες ανατίθενται στην κοι¬ 
νότητα από νόμους διατάγματα κλπ. 

Άρθρο 5 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Μη¬ 
λίτσας το ύψος της οποίας δεν μπορεί να προσδιορι- 
σθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καστοριά, 16 Δεκεμβρίου 1994 

Ο Νομάρχης 
ΓΙΩΡΓΟΣ ΚΑΠΡΑΝΟΣ 

- 4 -- 

Αριθ. Ε. 24173 (8) 

Έγκριση της προσαρμογής στις διατάξεις του Ν. 1586/86 
του Οργανισμού Εσωτερικής Υπηρεσίας της Κοινότη¬ 
τας Ερμακιάς Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 12 του Ν. 1188/81 όπως 


αντικαται^άθηκε από το άρθρο 26 του Ν. 1832/89, 1-4 
του Ν. 1586/86 και του Π.Δ. 37α/87. 

2. Τη σύμφωνη γνωμοδότηση 2/21.7.94 του Υπηρεσια¬ 
κού Συμβουλίου του άρθρου 37 του Ν. 2190/94. 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Άρθρο μόνο 

Εγκρίνουμε την απόφαση 45/1993 του Κοινοτικού Συμ¬ 
βουλίου Ερμακιάς η οποία αφορά προσαρμογή του Οργα¬ 
νισμού Εσωτερικής Υπηρεσίας της Κοινότητας Ερμακιάς 
στις διατάξεις του Ν. 1586/86, ώστε η διάρθρωση και η 
διαβάθμιση των θέσεων του προσωπικού της Κοινότητας 
να έχει ως εξής: 

Γ ραμματεία: 

Μόνιμο Προσωπικό 
Κατηγορία ΠΕΙ Διοικητικού 
Μία (1) θέση με βαθμ. Γ' - Α'. 

(Η θέση αυτή θα καταργηθεί μόλις αποχωρήσει ο υπάλλη¬ 
λος αυτός με οποιονδήποτε τρόπο από την υπηρεσία). 
Κατηγορία ΔΕ Διοικητικού 

Μία (1) θέση με β. Γ - Α που θα συσταθεί αυτοδίκαια 
μόλις καταργηθεί η προηγούμενη ΠΕΙ Διοικητικού. 

Επί συμβάσει προσωπικό. 

Μία (1) θέση καθαρίστριας μερικής απασχόλησης και 
Μέχρι (3) ώρες την ημέρα. Προϊστάμενος όλων των υπηρε¬ 
σιών της Κοινότητας είναι ο Πρόεδρος. 

Η απόφαση αυτή να δημοσιευθεί στην Εφημερίδα τπο 
Κυβερνήσεως. 

Κοζάνη, 13 Δεκεμβρίου 1994 
Με εντολή Νομάρχη 
Η Διευθύντρια 
ΕΛΕΥΘΕΡΙΑ ΛΕΒΑΝΤΑΚΗ 

- 4 - 

Αριθ. Ε. 24174 (9) 

Εγκριση του ψηφισθέντος Οργανισμού Εσωτερικής Υπη¬ 
ρεσίας της Κοινότητας Διλόφου Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Την Ε. 11984/24.6.93 απόφασή μας περί υπαγωγής 
του τακτικού προσωπικού της Κοινότητας Διλόφου στις 
διατάξεις του Α μέρους του Ν. 1188/81 που δημοσιεύ- 
θηκε περιληπτικά στο 517/9.7.93 ΦΕΚ (τ.β'). 

2. Την 5/1994 απόφαση του Κοινοτικού Συμβουλίου Δι¬ 
λόφου περί ψηφίσεως του Ο.Ε.Υ. της Κοινότητας. 

3. Τις διατάξεις των άρθρων 3,12, 32,37, 45 και 48 του 
Ν. 1188/81. 

4. Την 2/θ.δ'/1994 σύμφωνη γνωμοδότηση του Υπηρε¬ 
σιακού Συμβουλίου των άρθρων 5 του Ν. 1188/81 και του 
37 του Ν. 2190/94. 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε την 5/1994 απόφαση του Κοινοτικού Συμ¬ 
βουλίου Διλόφου περί ψηφίσεως του Οργανισμού Εσωτε¬ 
ρικής Υπηρεσίας της Κοινότητας, με την οποία ορίζεται 
και η οργανική σύνθεση και η διαβάθμιση του προσωπικού 
αυτής λαμβανομένης υπόψη και της οικονομικής κατα- 
στάσεώς της, ως εξής: 

Γ ραμματεία: 

Μόνιμο Προσωπικό 
Κατηγορία ΔΕ 
Κλάδος ΔΕΙ Διοικητικού 
Μία (1) θέση με βαθμ. Δ'-Α'. 

Προϊστάμενος όλων των υπηρεσιών της Κοινότητας εί¬ 
ναι ο Πρόεδρος. 

Η παρούσα απόφαση αυτή να δημοσιευθεί στην Εφημε¬ 
ρίδα της Κυβερνήσεως. 

Κοζάνη, 9 Δεκεμβρίου 1994 
Με εντολή Νομάρχη 

Η Δ/ντρια Εσωτερικών κ.α.α. 

ΜΙΧΑΛΗΣ ΑΝΤΩΝΟΠΟΥΛΟΣ 

-♦- 

Αριθ. Φ. 25/671 (10) 

Αποδοχή δήλωσης παραίτησης από Αδεια Μεταλλευτι¬ 
κών Ερευνών στο Νομό Φλώρινας. 

Η ΝΟΜΑΡΧΗΣ ΦΛΩΡΙΝΑΣ 

Με την Α.Π.Φ. 25/665/8.12.1994 απόφαση Νομάρχου 
Φλώρινας έγινε δεκτή η συμβολαιογραφική δήλωση πα¬ 
ραίτησης της Ανώνυμης Εταιρείας με την επωνυμία «ΓΕ¬ 
ΝΙΚΗ ΜΕΤΑΛΛΕΥΤΙΚΗ ΚΑΙ ΜΕΤΑΛΛΟΥΡΓΙΚΗ Α.Ε. 
ΛΑΡΚΟ» από τα δικαιώματά της που απορρέουν από την 
υπ’ αριθ. Πρωτ. Φ. 25/146/ΑΒΜ 279 27.3.92 άδεια Με¬ 
ταλλευτικών Ερευνών στην περιοχή Κοινότητας Κρυσταλ¬ 
λοπηγής του Νομού Φλώρινας συνολικής έκτασης 7.679 
στρεμμάτων που έχει όρια: 

Α Χ = + 10.000 Ψ = - 12.400 
Β Χ = +12.650 Ψ = -13.650 
ΓΧ = + 11.850 Ψ = - 15.700 
Δ Χ = +10.850 Ψ = -15.650 
ΕΧ = +10.150 Ψ = -15.820 
ΖΧ = + 9.200 Ψ = -16.150 


Ο χώρος με την κατάθεση της δήλωσης παραίτησης κα¬ 
θίσταται ελεύθερος. 

Φλώρινα, 9 Δεκεμβρίου 1994 

Με εντολή Νομάρχου 
Η Προϊσταμένη 
ΕΥΑΓΓΕΛΗ ΠΙΤΟΣΚΑ 

-♦- 

Αριθ. Φ.25/672 (11) 

Αποδοχή δήλωσης παραίτησης από Άδεια Μεταλλευτι¬ 
κών Ερευνών στο Νομό Φλώρινας. 

Η ΝΟΜΑΡΧΗΣ ΦΛΩΡΙΝΑΣ 

Με την Α.Π.Φ. 25/666/8.12.1994 απόφαση Νομάρχου 
Φλώρινας έγινε δεκτή η συμβολαιογραφική δήλωση πα¬ 
ραίτησης της Ανώνυμης Εταιρείας με την επωνυμία «ΓΕ¬ 
ΝΙΚΗ ΜΕΤΑΛΛΕΥΤΙΚΗ ΚΑΙ ΜΕΤΑΛΛΟΥΡΓΙΚΗ Α.Ε. 
ΛΑΡΚΟ» από τα δικαιώματά της που απορρέουν από την 
υπ’ αριθ. Πρωτ. Φ. 25/145/ΑΒΜ 278 27.3.92 άδεια Με¬ 
ταλλευτικών Ερευνών στην περιοχή Κοινότητας Κρυσταλ¬ 
λοπηγής του Νομού Φλώρινας συνολικής έκτασης 
9.007,5 στρεμμίπων που έχει όρια: 

Α X = + 7.450 Ψ = -11.200 
Β X = + 10.000 Ψ = - 12.400 
Γ X = + 9.200 Ψ = -16.150 
Δ X = + 8.400 Ψ = -16.250 
Ε X = + 7.500 Ψ = - 15.000 

Ο χώρος με την κατάθεση της δήλωσης παραίτησης κα¬ 
θίσταται ελεύθερος. 

Φλώρινα, 9 Δεκεμβρίου 1994 

Με εντολή Νομάρχου 
Η Προϊσταμένη 
ΕΥΑΓΓΕΛΗ ΠΙΤΟΣΚΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



